**Informatívna rámcová dohoda k výzve na predkladanie ponúk v rámci zriadeného DNS**

**Všeobecné upozornenie!**

Zmluvné podmienky uvedené v rámcovej dohode sú iba informatívneho charakteru. Verejný obstarávateľ bude zmluvné podmienky meniť a prispôsobovať podľa svojich skutočných potrieb v čase vyhlasovania jednotlivých výziev na predkladanie ponúk v rámci zriadeného DNS. Konkrétne zmluvné podmienky (rámcová dohoda) budú súčasťou jednotlivo vyhlásenej výzvy na predkladanie ponúk.

Č. IIS SAP:

** Výtlačok číslo:

Počet listov:

Prílohy:

**Informatívna**

**RÁMCOVÁ DOHODA**

uzatvorená podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“) a podľa § 269 ods. 2 zákona č. 513/1991 Zb. Obchodný zákonník v znení neskorších predpisov

(ďalej len „**zmluva**“)

**Článok I.**

**Zmluvné strany**

Kupujúci: Slovenská republika

Ministerstvo obrany Slovenskej republiky

Námestie generála Viesta 2, 832 47 Bratislava

Zastúpený: ..............

na základe plnomocenstva podpredsedu vlády a ministra obrany

č. KaMO- 11-57/2024 zo dňa 17.05.2025

Osoba oprávnená konať vo veciach technických, fakturačných, platobných, reklamácie:

Bankové spojenie: Štátna pokladnica, č. účtu 7000001400/8180

IČO 30 845 572

IČ DPH: SK2020947698

IBAN: SK5081800000007000171215

(ďalej len „Kupujúci“)

a

Predávajúci: [obchodné meno a právna forma]

Sídlo: [●]

Bankové spojenie: [●]

IČO [●]

DIČ [●]

Zastúpený: [●]

Zapísaný v OR SR: [●]

(ďalej len „Predávajúci“)(ďalej spolu len „zmluvné strany“)

**Článok I.**

**Úvodné ustanovenia**

* 1. Ministerstvo obrany Slovenskej republiky ako verejný obstarávateľ podľa § 7 ods. 1 písm. a) zákona č. 343/2015 Z. z. zriadilo dynamický nákupný systém s názvom: **Kancelárske potreby** **– DNS.**

**Článok II.**

**Predmet zmluvy**

* 1. Predmetom tejto zmluvy je určenie podmienok zadávania zákaziek na dodanie ............................. (ďalej len „tovar“), predmetom ktorých bude záväzok predávajúceho dodať tovar v súlade s podmienkami tejto zmluvy, podmienkami jednotlivej zákazky a záväzok kupujúceho zaplatiť predávajúcemu kúpnu cenu za dodaný tovar. Tovar je bližšie špecifikovaný v prílohe č. 1 tejto zmluvy – „Cenová a technická špecifikácia tovarov“, ktorá tvorí neoddeliteľnú súčasť tejto zmluvy (ďalej len „príloha č. 1“).
  2. Zákazkou sa na účely tejto zmluvy rozumie písomne vystavená objednávka , ktorej predmetom je kúpa a dodanie tovaru v súlade s podmienkami tejto zmluvy (ďalej len „objednávka“). Záväzok plniť objednávku vzniká predávajúcemu okamihom jej doručenia, pričom predávajúci nie je oprávnený odmietnuť plnenie objednávky, ak táto bola vykonaná podľa podmienok.
  3. Predávajúci sa zaväzuje na základe objednávok a v súlade s podmienkami  tejto zmluvy dodať Kupujúcemu tovar určený čo do množstva a druhu, previesť na neho vlastnícke právo k  tomuto tovaru  a  Kupujúci sa zaväzuje za riadne dodaný tovar zaplatiť Predávajúcemu kúpnu cenu v súlade s čl. III tejto zmluvy.
  4. Predávajúci nemá právny nárok na zadávanie objednávok na dodanie tovaru na základe tejto zmluvy. Zadávanie objednávok zo strany Kupujúceho bude limitované aktuálnymi potrebami Kupujúceho a výškou vyčleneného finančného limitu Kupujúceho uvedeného v bode 3.2 tejto zmluvy. Predávajúcemu nevznikajú žiadne finančné nároky vrátane náhrady škody z dôvodu nezadania objednávok v akomkoľvek rozsahu predpokladaného množstva tovaru.
  5. Predpokladané množstvo tovarupočas platnosti a účinnosti tejto zmluvy je uvedené v prílohe č. 1 Zmluvy.

Článok III.

Cena tovaru

* 1. Kupujúci zaplatí Predávajúcemu za riadne dodaný a odovzdaný tovar.  Kupujúci prevzatý tovar, podľa podmienok dohodnutých v tejto zmluve, zaplatí Predávajúcemu cenu podľa tohto článku zmluvy.
  2. Maximálna cena za tovar je uvedená v prílohe č. 3 tejto zmluvy.
  3. Ceny sú stanovené dohodou zmluvných strán ako maximálne ceny v súlade so zákonom NR SR   
     č. 18/1996 Z. z. o cenách v znení neskorších predpisov a  vychádzajú z ponuky Predávajúceho predloženej do predmetnej zákazky.
  4. Ceny jednotlivých položiek tovaru sú uvedené v štruktúrovanom rozpočte ceny – cenníku (ďalej aj ako „cenník“), ktorý tvorí prílohu č. 3 tejto zmluvy.
  5. Jednotkové ceny položiek tovaru sú uvedené bez dane z pridanej hodnoty (ďalej len „DPH“) , obsahujú všetky náklady Predávajúceho, vrátane dodávky na miesto dodania, príslušnej spotrebnej dane a iných platieb, vyberaných v rámci uplatňovania nesadzobných opatrení, ustanovených osobitnými predpismi. Sadzba DPH bude účtovaná v súlade so všeobecne záväznými právnymi predpismi platnými na území SR v čase fakturácie.
  6. Zmluvné strany sa dohodli, že cenu za tovar uvedenú v prílohe č. 3 tejto zmluvy je možné meniť iba v prípade splnenia podmienok stanovených v príslušných všeobecne záväzných právnych predpisoch vrátane ustanovenia § 18 zákona č. 343/2015 Z. z. o verejnom obstarávaní v znení neskorších predpisov.

Článok IV.

Podmienky dodávky a odberu tovaru

* 1. Predávajúci bude dodávať Kupujúcemu a Kupujúci bude od Predávajúceho odoberať po dobu trvania tejto zmluvy tovar uvedený v čl. II. tejto zmluvy. Konkrétne množstvo a druh tovaru si zmluvné strany dohodnú na základe písomných objednávok.
  2. Objednávky môžu byť Kupujúcim realizované bezprostredne odo dňa nadobudnutia účinnosti tejto zmluvy.
  3. Predávajúci sa zaväzuje dodávať tovar do miesta dodania najneskôr do ......... pracovných dní odo dňa doručenia objednávky Predávajúcemu.
  4. Konkrétnu dodávku tovaru budú zmluvné strany realizovať tak, že Predávajúci dodá tovar s originálom a dvomi kópiami dodacích listov, z ktorých jednu kópiu Kupujúci Predávajúcemu, po odkontrolovaní dodaného sortimentu, množstva, ceny a kvality tovaru, potvrdí. Dodací list bude tvoriť súčasť faktúry. V prípade, ak to fakturačný systém Predávajúceho neumožňuje, Kupujúci akceptuje, ak faktúra zároveň slúži ako dodací list.
  5. Predávajúci bude prevádzať na Kupujúceho vlastnícke práva k tovaru, dodanému na základe objednávky a Kupujúci sa zaväzuje uhradiť Predávajúcemu cenu, dohodnutú s Predávajúcim a uvedenú a potvrdenú na dodacom liste a vystavenej faktúre, v súlade s touto zmluvou.
  6. Predávajúci sa zaväzuje odovzdať Kupujúcemu objednaný tovar v bezchybnom stave, v stanovenej lehote, na miesto, určené v prílohe č. 1 tejto zmluvy, v množstvách požadovaných v písomnej objednávke. Pri dodaní objednaného tovaru Predávajúci odovzdá dodací list, so všetkými potrebnými náležitosťami, ktorý po ukončení prevzatia objednaného tovaru podpíše zástupca Kupujúceho i Predávajúceho. Pri plnení tejto zmluvy sa Predávajúci zaväzuje dodržiavať príslušné všeobecne záväzné právne predpisy platné na území SR.
  7. Predávajúci sa zaväzuje dodať spolu s tovarom doklady podľa tohto ustanovenia zmluvy všetky časti sprievodnej dokumentácie od výrobcu dodávaných tovarov. Ide najmä o záručné podmienky, návody na obsluhu, návody na údržbu, technické certifikáty a podobne *(v prípade potreby budú ďalšie požadované sprievodné služby týkajúce sa dodania predmetu zákazky aktuálne doplnené v príslušnej výzve na predkladanie ponúk odoslanou v konkrétnom zadávaní zákazky v zriadenom DNS – napr. konečná inštalácia a uvedenie do prevádzky ak je to vzhľadom na charakter dodávaného tovaru relevantné, v prípade potreby zaškolenie min. 3 zamestnancov, vykonanie servisných služieb v rozsahu stanovenom výrobcom tovaru počas trvania záručnej doby).*
  8. Predávajúci vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“), pokiaľ sa ho povinnosť zápisu do registra partnerov verejného sektora týka.
  9. Predávajúci sa zaväzuje zabezpečiť odber a ekologickú likvidáciu prázdnych obalov z dodaného tovaru v zmysle zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov.

Článok V.

Dodacie podmienky a zodpovednosť za vady

* 1. Miesta dodania a prevzatia tovaru sú uvedené v prílohe č. 1 tejto zmluvy.
  2. Presné miesta dodania, čas odovzdania a prevzatia tovaru si zmluvné strany dohodnú konkrétne na základe písomnej objednávky.
  3. Dopravu tovaru na miesto určené v  prílohe č. 1 tejto zmluvy zabezpečuje na vlastné náklady Predávajúci.
  4. Kupujúci je pri prevzatí tovaru povinný prekontrolovať jeho úplnosť, kompletnosť, balenie, a svojim podpisom na dodacom liste túto skutočnosť potvrdiť. V prípade akýchkoľvek vád tovaru resp. nesúladu dodávky s údajmi na dodacom liste, je Kupujúci povinný túto skutočnosť ihneď pri preberaní tovaru u Predávajúceho reklamovať a uviesť nedostatky na dodacom liste. Ich akceptovanie Predávajúci potvrdí na dodacom liste svojim podpisom. Bezchybnosť dodávky potvrdzuje Kupujúci Predávajúcemu podpisom dodacieho listu.
  5. Vlastnícke právo k dodanému tovaru prechádza na Kupujúceho dňom jeho dodania a prevzatia podpisom dodacieho listu.
  6. Nebezpečenstvo škody na tovare prechádza na Kupujúceho splnením podmienky podľa bodu 5.5 tohto článku.
  7. Ak pri prevzatí tovaru zistí Kupujúci, že ide o nekompletnú dodávku tovaru, nezodpovedajúceho dohodnutej kvalite, resp. neoznačeného a poškodeného a túto skutočnosť potvrdí na dodacom liste aj Predávajúci, Predávajúci je povinný do dvoch (2) dní dodaný tovar na vlastné náklady vymeniť, ak sa zmluvné strany nedohodnú inak.
  8. Ak je Kupujúci v omeškaní s prevzatím tovaru, musí Predávajúci urobiť opatrenia primerané okolnostiam na uchovanie tovaru. V prípade, ak by takýmto uchovaním tovaru vznikli Predávajúcemu náklady, Kupujúci sa zaväzuje zaplatiť Predávajúcemu úhradu primeraných nákladov, ktoré mu pritom vznikli.
  9. Kontaktnou osobou Predávajúceho je ......................, číslo mob. telefónu: .......................... Predávajúci prijíma objednávky na adrese ..................................................................................., resp. na e-mailovej adrese..................................... *bude doplnené v konkrétnej zákazke*
  10. Kontaktnou osobou Kupujúceho je:
* *Uvedie sa presná dodacia adresa , meno priezvisko, telefónne číslo a email adresa*

Článok VI.

Platobné podmienky, fakturácia

* 1. Cenu podľa článku III. tejto zmluvy zaplatí Kupujúci na základe faktúry, vystavenej Predávajúcim v súlade s článkom III. tejto zmluvy, po vykonaní kontroly poverenými pracovníkmi Kupujúceho, v súlade so všeobecne záväznými právnymi predpismi platnými na území SR. Súčasťou vystavenej faktúry musí byť aj Kupujúcim potvrdený dodací list
  2. Kupujúci uhradí Predávajúcemu cenu, najneskôr do 30 dní odo dňa doručenia faktúry Predávajúcim.
  3. Úhrada ceny za tovar sa uskutoční po prebratí tovaru Kupujúcim, formou prevodu na bankový účet Predávajúceho uvedený v záhlaví tejto zmluvy v časti Predávajúci alebo na účet uvedený na faktúre. Faktúra sa považuje za uhradenú dňom odpísania finančných prostriedkov z účtu Kupujúceho.
  4. Kupujúci neposkytuje žiadne preddavky ani zálohy.
  5. Faktúra musí spĺňať náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, Kupujúci je oprávnený ju vrátiť a Predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť prevzatím nového, resp. upraveného daňového dokladu.

Článok VII.

**Záruky a nároky z vád tovaru**

* 1. Predávajúci je povinný dodať tovar s odbornou starostlivosťou v dohodnutom množstve, v akosti a vo vyhotovení podľa tejto zmluvy, spôsobilý na použitie na obvyklý účel. Dodaný tovar musí byť novovyrobený – vyrobený najneskôr 1,2,3 rok/y pred dňom jeho dodania, doposiaľ nepoužívaný, nepoškodený, zabalený v neporušených obaloch a musí spĺňať všetky požadované technické parametre a úžitkové vlastnosti uvedené v prílohe č. 1 tejto zmluvy. Predávajúci je povinný dodať s tovarom aj doklady v zmysle bodu 4.7 tejto zmluvy.
  2. Ak predávajúci poruší povinnosti uvedené v bode 7.1, dodá iný tovar alebo poruší povinnosť ustanovenú v § 420 ods. 4 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) má tovar vady.
  3. Predávajúci zodpovedá za vady, ktoré má tovar v čase jeho dodania a za vady, ktoré sa vyskytnú po jeho prevzatí počas plynutia záručnej doby. Predávajúci poskytuje Kupujúcemu záruku za akosť tovaru na dobu ........... mesiacov *(doba poskytnutej záruky za akosť bude doplnená v súlade s ponukou úspešného uchádzača – požiadavka verejného obstarávateľa/kupujúceho min. 24 mesiacov)*. Záručná doba začne plynúť dňom prevzatia tovaru Kupujúcim v mieste dodania. Predávajúci zodpovedá za to, že dodaný tovar bude mať po celú záručnú dobu vlastnosti dohodnuté v tejto zmluve a bude ho možné používať na obvyklý účel. Záruka za akosť sa nebude vzťahovať na bežné opotrebenie tovaru spôsobeného obvyklým používaním a na vady vzniknuté nesprávnym používaním, mechanickým poškodením alebo nesprávnou údržbou a ošetrovaním spôsobeného Kupujúcim. Zmluvné strany vylučujú aplikáciu § 428 Obchodného zákonníka pre uplatnenie zodpovednosti za vady, na ktoré sa vzťahuje záruka za akosť. Kupujúci je povinný písomne oznámiť vady tovaru (ďalej len „reklamácia“), na ktoré sa vzťahuje záruka za akosť najneskôr do uplynutia dohodnutej záručnej doby. Záručná doba nebude plynúť po dobu, po ktorú Kupujúci nemôže užívať tovar pre jeho vady. Plynutie záručnej doby sa preruší dňom doručenia reklamácie Predávajúcemu. Záručná doba začne plynúť znova dňom prevzatia opraveného tovaru, ak bude tovar opraviteľný alebo náhradného tovaru Kupujúcim. V prípade, ak dôjde k výmene tovaru za nový, začne plynúť nová záručná doba dňom prevzatia nového tovaru.
  4. Zodpovednosť za vady, na ktoré sa nevzťahuje záruka za akosť (napr. chýbajúce množstvo tovaru v rozpore s dodacím listom, poškodený tovar, chýbajúce doklady k tovaru) sa riadi príslušnými ustanoveniami Obchodného zákonníka. Kupujúci je povinný písomne reklamovať vady bez zbytočného odkladu po ich zistení alebo čo ich mal pri vynaložení odbornej starostlivosti zistiť pri prehliadke (zjavné vady) alebo po tom, čo sa vady mohli zistiť pri vynaložení odbornej starostlivosti, najneskôr však do dvoch rokov od doby dodania tovaru (skryté vady).
  5. Nároky Kupujúceho z vád tovaru budú uplatňované v súlade s ustanovením § 436 až 441 Obchodného zákonníka.
  6. Voľbu nároku z vád tovaru uvedie Kupujúci v reklamácii, alebo oznámi písomne (poštou, e-mailom) Predávajúcemu bez zbytočného odkladu po jej odoslaní. Ak Kupujúci zistí vady tovaru pri preberaní tovaru alebo v lehote splatnosti faktúry, je oprávnený reklamovať vady tovaru v lehote dohodnutej v tejto zmluve a zároveň je oprávnený nezaplatiť kúpnu cenu v rozsahu vadného plnenia. Kupujúci zaplatí kúpnu cenu za tovar na základe novej faktúry doručenej po odstránení vád, ak Kupujúci nevyužije právo odstúpiť od tejto zmluvy.
  7. Reklamácia musí obsahovať najmä:

- označenie zmluvných strán,

- identifikáciu tovaru (názov a označenie reklamovaného tovaru),

- popis vady, dátum zistenia vady,

- číslo dodacieho listu,

- počet vadných alebo chýbajúcich kusov, ak ide o takéto vadné plnenie,

- požadovaný spôsob odstránenia vady (alternatívna voľba).

* 1. Ak bude reklamácia neúplná, Predávajúci písomne vyzve Kupujúceho na jej doplnenie a určí primeranú lehotu na jej doplnenie, pričom lehota na doplnenie náležitostí reklamácie nesmie byť kratšia ako päť (5) pracovných dní. Predávajúci je povinný vybaviť riadne a včas uplatnenú reklamáciu (vrátane odstránenia vád) najneskôr do tridsať (30) dní odo dňa doručenia úplnej reklamácie. Reklamáciu je možné odoslať poštou v listinnej podobe alebo v elektronickej podobe e-mailom na adresu ..................... *(adresu doplní uchádzač predkladajúci ponuku)*. O termíne a spôsobe vyriešenia reklamácie Predávajúci bez zbytočného odkladu písomne informuje Kupujúceho.
  2. Náklady na odstránenie vád tovaru, ako aj preukázateľne vynaložené náklady Kupujúceho súvisiace s uplatnením nárokov z vád tovaru, znáša Predávajúci. V prípade reklamácie si Predávajúci prevezme reklamovaný tovar u Kupujúceho.
  3. Zmluvné strany sa dohodli, že ustanovenia tejto zmluvy upravujúce záručné a reklamačné podmienky majú prednosť pred ustanoveniami záručných podmienok, resp. reklamačným poriadkom Predávajúceho.

**Článok VIII.**

**Náhrada škody**

* 1. V prípade, že niektorá zo zmluvných strán spôsobí druhej zmluvnej strane škodu, môže oprávnená (poškodená) strana požiadať o náhradu škody, ktorá jej vznikla. Za škodu sa nepovažujú prípady podľa článku XI. tejto zmluvy, ani neodobratie celého predpokladaného množstva tovaru Kupujúcim v súlade s bodom 2.5 tejto zmluvy. Úplná alebo čiastočná zodpovednosť zmluvnej strany je vylúčená v prípade zásahu vyššej moci. Pre účely tejto zmluvy sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, a to napríklad: vojna, mobilizácia, povstanie, živelné pohromy, požiare, embargo, karantény.

**Článok IX.**

**Subdodávatelia**

* 1. Údaje o subdodávateľoch Predávajúceho a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, predmet subdodávky a podiel subdodávky na zákazke sú uvedené v prílohe č. 4 tejto zmluvy. Ak v tejto prílohe nie sú uvedené žiadne údaje o subdodávateľoch, znamená to, že Predávajúci nemá subdodávateľov.
  2. Pre účely tejto zmluvy sa subdodávateľom rozumie taký hospodársky subjekt, ktorý uzavrel alebo uzavrie s Predávajúcim písomnú odplatnú zmluvu na plnenie určitej časti zákazky, a teda za subdodávateľa je považovaný ten, kto sa priamo bude podieľať na plnení tejto zmluvy.
  3. Predávajúci je povinný bez zbytočného odkladu oznámiť Kupujúcemu akúkoľvek zmenu údajov uvedených v bode 9.4. u subdodávateľov uvedených v prílohe č. 4 tejto zmluvy.
  4. V prípade zmeny subdodávateľa počas trvania tejto zmluvy, pričom za zmenu subdodávateľa sa považuje aj pribratie nového subdodávateľa, je Predávajúci povinný písomne oznámiť Kupujúcemu každú zmenu subdodávateľa, a to najneskôr desať (10) pracovných dní pred dňom, kedy má zmena subdodávateľa nastať a predložiť Kupujúcemu nasledovné údaje:

1. podiel zákazky (hodnota subdodávky v EUR bez DPH alebo v %), ktorý má v úmysle zadať navrhovanému subdodávateľovi,
2. predmet subdodávky,
3. informácie o navrhovanom subdodávateľovi v rozsahu obchodné meno alebo názov, sídlo, miesto podnikania a IČO subdodávateľa,
4. údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia,
5. v prípade, ak navrhovaný subdodávateľ má povinnosť zapisovať sa do registra partnerov verejného sektora podľa zákona o registri partnerov verejného sektora , informáciu o skutočnosti, že navrhovaný subdodávateľ je zapísaný do registra partnerov verejného sektora podľa zákona o registri partnerov verejného sektora.
   1. Zmena subdodávateľa podľa bodu 9.4. tejto zmluvy je možná iba na základe písomného súhlasu Kupujúceho. Informáciu o akceptovaní/neakceptovaní zmeny subdodávateľa zašle Kupujúci predávajúcemu do siedmich (7) pracovných dní odo dňa doručenia žiadosti o zmenu subdodávateľa.
   2. Zmluvné strany sa dohodli, že do tejto zmluvy budú formou dodatku doplnené údaje o všetkých tých subdodávateľoch, ktorých Kupujúci akceptoval pri zmene subdodávateľa, alebo po akceptovaní nových subdodávateľov v rozsahu obchodné meno alebo názov, sídlo, miesto podnikania a IČO subdodávateľa, údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.
   3. Predávajúci zodpovedá za plnenie tejto zmluvy subdodávateľom tak, ako keby plnenie realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.

**Článok X.**

**Zánik zmluvy**

* 1. Túto zmluvu je možné ukončiť:

1. písomnou dohodou zmluvných strán, a to dňom uvedeným v takejto dohode; v dohode sa zároveň upravia nároky zmluvných strán vzniknuté na základe alebo v súvislosti s touto dohodou,
2. písomným odstúpením,
3. písomnou výpoveďou.
   1. Ktorákoľvek zmluvná strana môže túto zmluvu vypovedať aj bez udania dôvodu. Výpoveď musí byť písomná a výpovedná lehota je šesťdesiat (60) dní. Výpovedná lehota začína plynúť prvým dňom mesiaca, nasledujúceho po mesiaci, v ktorom bola výpoveď preukázateľne doručená druhej zmluvnej strane v písomnej podobe.
   2. Vypovedanie tejto zmluvy neovplyvňuje splnenie záväzkov oboch zmluvných strán, vyplývajúcich z konkrétnych objednávok, uzavretých na základe tejto zmluvy.
   3. Kupujúci je oprávnený odstúpiť od tejto zmluvy v prípade, ak:
4. sa proti Predávajúcemu začalo konkurzné konanie a reštrukturalizácia,
5. Predávajúci vstúpil do likvidácie,
6. v čase uzavretia zmluvy existoval dôvod na vylúčenie Predávajúceho pre nesplnenie podmienky účasti podľa § 32 ods. 1 písm. a) zákona č. 343/2015 Z. z.,
7. ak zmluva nemala byť uzavretá s Predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
8. subdodávateľ/subdodávatelia Predávajúceho alebo Predávajúci nebol/neboli v čase uzavretia zmluvy zapísaný/í v registri partnerov verejného sektora alebo ak bol/boli vymazaný/í z registra partnerov verejného sektora,
9. došlo k splneniu zákonných dôvodov na odstúpenie od zmluvy (najmä § 19 zákona č. 343/2015 Z. z.).
   1. Kupujúci je oprávnený odstúpiť od tejto zmluvy aj bez predchádzajúceho písomnej výzvy na nápravu v prípade ak:
10. Predávajúci nesplnil dohodnutý časový harmonogram dodávok objednaného tovaru,
11. Predávajúci porušil povinnosti uvedené v bodoch 9.1. až 9.6. tejto zmluvy,
12. Kupujúci mal tri a viac oprávnených reklamácií k dodávke tovaru, a to:

* Predávajúci porušil povinnosti vyplývajúce mu z článku IV. tejto zmluvy,
* Predávajúci nedodal tovar v požadovanej kvalite.

1. pre Predávajúceho sa stane plnenie tejto zmluvy úplne nemožným,
2. Predávajúci porušil povinnosť odstrániť vady tovaru podľa čl. VII tejto zmluvy.
   1. Predávajúci je oprávnený odstúpiť od tejto zmluvy v prípade, ak je Kupujúci v omeškaní s úhradou faktúry o viac ako šesťdesiat (60) dní po lehote jej splatnosti.
   2. Odstúpenie musí byť druhej zmluvnej strane oznámené písomne, inak je neplatné a musí v ňom byť uvedený dôvod, pre ktorý zmluvná strana od zmluvy odstupuje. Odstúpenie nadobúda účinnosť dňom jeho doručenia druhej zmluvnej strane. Nároky zmluvných strán na náhradu škody nie sú odstúpením od tejto zmluvy dotknuté.

Článok XI

Sankcie

* 1. V prípade, ak Predávajúci nedodá tovar riadne alebo včas podľa tejto zmluvy, je Kupujúci oprávnený požadovať od Predávajúceho zaplatenie zmluvnej pokuty vo výške 0,05 % z ceny riadne alebo včas nedodaného tovaru, a to za každý aj začatý deň omeškania.
  2. V prípade, ak Predávajúci nevybaví uplatnenú reklamáciu v dobe dohodnutej v článku VII. bod 7.8 tejto zmluvy, zaplatí Kupujúcemu zmluvnú pokutu vo výške 0,03 % z ceny vadného plnenia, najmenej však 10,00 €, a to za každý aj začatý deň omeškania.
  3. V prípade, ak Kupujúci neuhradí faktúru včas, je Predávajúci oprávnený si od Kupujúceho nárokovať úrok z omeškania podľa § 369 ods. 2 Obchodného zákonníka.
  4. Sankcie dohodnuté touto zmluvou hradí povinná zmluvná strana strane oprávnenej nezávisle na tom, či a v akej výške vznikne druhej zmluvnej strane škoda. Zmluvná pokuta sa nezapočítava na náhradu škody.
  5. Dohodnuté sankcie zaplatí povinná strana strane oprávnenej do 30 dní odo dňa ich písomného uplatnenia. Základom pre výpočet sankcií sú ceny s DPH.

**Článok XII.**

**Doručovanie**

* 1. Doručením sa rozumie prijatie zásielky zmluvnou stranou, ktorej bola adresovaná. Za deň doručenia písomnosti prostredníctvom pošty zasielanej ako doporučená zásielka sa považuje takisto deň,

1. v ktorý sa dostala do dispozičnej sféry adresáta (t. j. kedy zamestnanec pošty na odbernom lístku vyznačil dátum uloženia zásielky, alebo adresát odmietol zásielku prevziať) alebo
2. v ktorý bola na nej zamestnancom pošty vyznačená poznámka, „adresát sa odsťahoval“, „adresát je neznámy“ alebo iná poznámka, ktorá znamená nedoručiteľnosť zásielky.
   1. Písomnosti doručované e-mailom sa považujú za doručené v deň ich úspešného odoslania na príslušnú e-mailovú adresu, aj keď si ich druhá zmluvná strana neprečítala.
   2. Zmluvné strany sú povinné navzájom si písomne oznámiť zmenu adresy na doručovanie a zmenu elektronickej adresy (e-mail) najneskôr v deň ich zmeny. Ak Kupujúci alebo Predávajúci v stanovenej lehote druhú stranu o zmene neinformuje, považuje sa doručenie písomností za riadne vykonané na poslednú známu adresu.

Článok XIII.

**Záverečné ustanovenia**

* 1. Táto zmluva sa uzatvára na dobu určitú, na obdobie (*bude doplnené v konkrétnej zákazke)* odo dňa nadobudnutia jej účinnosti alebo do vyčerpania finančného limitu *bude doplnené v konkrétnej zákazke* EUR bez DPH podľa toho, ktorá skutočnosť nastane skôr.
  2. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR, v súlade so zákonom č. 40/1964 Zb. Občiansky zákonník v znení neskorších predpisov.
  3. Táto zmluva sa povinne zverejňuje v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
  4. Zmeny v tejto zmluve je možné vykonať len v súlade s § 18 zákona č. 343/2015 Z. z. Jednotlivé ustanovenia tejto zmluvy môžu byť menené, doplňované a rušené iba po predchádzajúcej dohode zmluvných strán, formou písomných, očíslovaných dodatkov k tejto zmluve, podpísaných oprávnenými zástupcami obidvoch zmluvných strán. Všetky zmeny tejto zmluvy uvedené v dodatkoch budú tvoriť jej neoddeliteľnú súčasť.
  5. Zmluvné strany sa dohodli, že zmeny kontaktných údajov ako sú adresa sídla alebo miesto podnikania zmluvných strán, číslo účtu (IBAN) zmluvných strán, názov organizačných zložiek zmluvných strán, zmena oprávnených osôb zmluvných strán a zmena sadzby DPH vyplývajúca zo všeobecne záväzných právnych predpisov, nie sú zmenami podliehajúcimi súhlasu zmluvných strán, a preto nebudú predmetom dodatku k tejto zmluve. Zmluvné strany zmenu týchto údajov bez zbytočného odkladu oznámia druhej zmluvnej strane jednostranným písomným oznámením, podpísaným oprávneným zástupcom, na kontaktnú adresu uvedenú v čl. I. tejto zmluvy. Ak zmluvná strana druhú stranu o zmene neinformuje, platí stav ako keby k zmene ani nedošlo.
  6. Právne vzťahy založené touto zmluvou sa riadia právnym poriadkom Slovenskej republiky. Právne vzťahy touto zmluvou zvlášť neupravené sa riadia príslušnými ustanoveniami zákona č. 343/2015 Z. z., Obchodného zákonníka a súvisiacimi všeobecne záväznými právnymi predpismi Slovenskej republiky. Toto ustanovenie sa v rovnakom rozsahu vzťahuje aj na všetky akceptované objednávky uzavreté na základe tejto zmluvy. Zmluvné strany sa dohodli, že prípadné spory vyplývajúce z plnenia tejto zmluvy budú riešiť predovšetkým dohodou alebo zmierom.
  7. Zmluvné strany vyhlasujú, že ich spôsobilosť a voľnosť uzatvoriť túto zmluvu, ako aj spôsobilosť k súvisiacim právnym úkonom nie je žiadnym spôsobom obmedzená alebo vylúčená a zároveň vyhlasujú, že si túto zmluvu pred jej podpisom riadne a dôsledne prečítali, jej obsah je pre nich dostatočne určitý a zrozumiteľný a na znak súhlasu ju podpisujú.
  8. Táto zmluva je vyhotovená v piatich (5) rovnopisoch s platnosťou originálu, jeden (1) rovnopis dostane Predávajúci a štyri (4) rovnopisy dostane Kupujúci.
  9. Zmluva má nasledujúce prílohy, ktoré tvoria jej neoddeliteľnú súčasť:

Príloha č. 1: Predmet zákazky – *bude vyplývať z konkrétnej zákazky*

Príloha č. 2: Vlastný návrh plnenia – *bude vyplývať z konkrétnej zákazky*

Príloha č. 3: Štruktúrovaný rozpočet ceny – *bude vyplývať z konkrétnej zákazky*

Príloha č. 4: Zoznam subdodávateľov – *bude vyplývať z konkrétnej zákazky*

V xxxxxxxxxxxx dňa ..................... V xxxxxxxxxxxx dňa: .....................

Za Kupujúceho: Za Predávajúceho:

....................................................... .......................................................